kardosdrur/scandi-wiki huggingface dataset:
Your Arsenal

Your Arsenal er et album fra den britiske sanger, Morrissey; udgivet d. 27 juli 1992. Pladen, som er indspillet i marts 1992; og produceret af Mick Ronson, er en opfølger på den ringe modtaget Kill Uncle (1991), og bliver betraget af mange af han tilhængere som et af de stærkeste albums i sit katalog. Pladen består af centrale numre som "We Hate It When Our Friends Become Successful", "Certain People I Know" og "The National Front Disco". Albummet blivet nomineret for best alternative rock album ved årets Brit Award.

Baggrund 
 
Albummet markerer en musikalsk skift fra pop til en mere rock orienteret stil – bl.a. rockabilly – hvilket kan høres allerede fra start af med kompositionen, "You're Gonna Need Someone on Your Side". Derudover, er værket præget af lyrisk kontroversielle ting, skønt meget af dette var pustet op af det engelske musikblad NME, som på dette tidspunkt havde vendt sig mod Morrissey. Fx bliver nummeret Glamorous Glue antaget for at være anti-amerikansk. Andre lignende tvetydige numre såsom We'll Let You Know" blevet beskyldt for at forsvarer hooliganisme, mens kompositionen The National Front Disco mentes at udtrykke en sympati for racisme.
Skønt pladen indeholder en række holdbare numre,var der intet stort singlehit. Den første single "We Hate It When Our Friends Become Successful" toppede som nr. 17 i UK. Trods det var en forbedring af den forrige plades singler, matchede det ikke hans succes med endnu tidligere singler. Alligevel, blev der udgivet god række singler fra albummet, såsom "You're The One For Me, Fatty" (#19) og "Certain People I Know" (#35). I staterne opnåede, "Glamorous Glue" og "Tomorrow" henholdsvis placeringer som nr. 13 og 1 på Modern Rock chart.

Spor 
 "You're Gonna Need Someone on Your Side"
 "Glamorous Glue"
 "We'll Let You Know"
 "The National Front Disco"
 "Certain People I Know"
 "We Hate It When Our Friends Become Successful"
 "You're the One for Me, Fatty"
 "Seasick, Yet Still Docked"
 "I Know It's Gonna Happen Someday"
 "Tomorrow"

Musikere 
 Morrissey – vokal
 Alain Whyte – guitar
 Boz Boorer – guitar
 Gary Day – bas
 Spencer Cobrin – trommer

Andet 
 'Certain People I Know' tager sin melodi fra Ride a White Swan af T. Rex.
 Efter pladens udgivelse optræder Morrissey med en version af Glamorous Glue i showet Saturday Night Live. 
 Sangeren og kunsteren David Bowie lavede en coverversion af nummeret I Know It's Gonna Happen Someday på sit album Black Tie White Noise.
 Reel Big Fish lavede en coverversion af nummeret We Hate It When Our Friends Become Successful" på deres 2005 album "We're Not Happy 'Til You're Not Happy".
 British National Front, som nummeret National Front Disco bl.a. må sige at omhandle, er lig med det i Danmark kaldte Dansk Front.

Eksterne links 
 Morrisseys officielle hjemmeside 

Morrissey-album
Album fra 1992
The National Front Disco

The National Front Disco er en komposition af den britiske sanger Morrissey; udgivet på albummet Your Arsenal (1992). Med nummeret er han blevet anklaget for at være racistisk, skønt han samme år ved en genforeningskoncert på Finsbury Park i London, den såkaldte Madness Madstock!, opførte nummeret Glamorous Glue, klædt og svøbt i guldskjorte og Union Jack med et baggrundstæppe, der viste to kvindelige skinheads, hvor i forbindelse med han blev beskudt af kasteskyts fra netop, skinheads.

Eksterne henvisninger 

New Musical Express 22. august 1992: "Flying the flag or flirting with disaster?"

Rocksange
Académie Internationale d'Héraldique

L'Académie Internationale d'Héraldique () er en organisation for heraldiske eksperter fra hele verden, hvis hovedkontor ligger i Schweiz. Akademiet, som søger at samle de heraldiske studier, blev grundlagt i Paris i 1949. Akademiet afholder et internationalt heraldisk kollokvium hvert andet år.

Medlemstallet er begrænset til 75, men der er ingen begrænsning på antallet af associerede medlemmer. Generalforsamling holdes en gang om året.

Fremtrædende medlemmer og associerede medlemmer af AIH 
 

Danske medlemmer siden 1949:
 Sven Tito Achen
 Ronny Andersen
 Nils G. Bartholdy
 Steen Clemmensen
 Peter Kurrild-Klitgaard (generalsekretær)
 Knud Prange
 Ernst Verwohlt
 Paul Warming

Andre medlemmer
 Gustaf von Numers, Finland
 Hans Krag, Norge
 Hallvard Trætteberg, Norge
 Jan Raneke, Sverige
 C.G.U. Scheffer, Sverige
 Claire Boudreau, Canada
 D'Arcy Boulton
 Cecil Humphery-Smith, Storbritannia
 Michel Pastoureau, Frankrig
 Gerard Slevin, Irland
 Auguste Vachon
 Robert Watt, Canada
 Luigi Borgia, Italien

Se også 
 Heraldisk Selskab

Eksterne henvisninger 
 AIH Information (på fransk)

Heraldik
Etableret i 1949
Internationale organisationer
Blindern Studenterhjem

Blindern Studenterhjem i Oslo, er en privat stiftelse som drives uden økonomisk fortjeneste som mål. Stedet skal være et godt studenterhjem for studenter fra alle kanter af Norge, uanset studieretning.

Blindern Studenterhjem er kendt for sit stærke sociale miljø. Hvert år arrangeres en række traditionsrige arrangementer og fester, hvoraf nogen kan spores tilbage til åbningen af Studenterhjemmet i 1925.

Historie 
Historien fra 1925 til 1950

Blindern Studenterhjem åbnede i 1925, og de smukke gule bygningene er bygget i nyklassisismens formsprog og tegnet af arkitekt Nicolai Beer. Det var fru Alette Schreiner som tog initiativet til bygningen af Studenterhjemmet, efter at være blevet rystet over den sociale nød og underernæringen der herskede blandt hovedstadens studenter. I begyndelsen var Studenterhjemmet alligevel hovedsageligt for de privilegerede blandt studenterne, som kom fra velstående hjem og studerede jura eller medicin. I 1941 blev Studenterhjemmet okuperet af Gestapo, og først efter 2. verdenskrig kunne studenterne vende tilbage.

Historien fra 1950 til 1976

Oprindeligt var Blindern Studenterhjem et hjem udelukkende for drenge, men efter en længere debat blev det i 1976 også åbnet for at piger kunne flytte ind. Nu er det et mål for Studenterhjemmet at kønnene er nogenlunde ligeligt fordelt blandt beboerne. Da Studenterhjemmet blev bygget lå Blindern ”på landet”, men senere har byen omgrænset området og i dag er Studenterhjemmet centralt plasseret både i forhold til Universitetet og centrum. Med sporvogns- og t-bane kan beboerne nå de fleste af Oslos bydele på kort tid.

Historien fra 1976 og videre

Blindern Studenterhjem blev fredet af Riksantikvaren i 1997, og det er et stærkt ønske både fra det offentlige og Studenterhjemmet om at bevare bygningerne og miljøet omkring sådan at stedet kan fortsætte med at være et attraktivt og godt hjem for kommende generationer af studenter.

Eksterne henvisninger 

 

Oslo
Alfalinolensyre

Alfalinolensyre (α-linolensyre, ALA, ofte blot linolensyre) er en flerumættet omega-3 fedtsyre. Den findes i mange planteolier og er meget vigtig for menneskets ernæring.

Kemi 
ALA's molekylformel er C18H30O2 og molmassen er 278.43 g/mol. Kemisk set er ALA en carboxylsyre med en 18 kulstofatomer lang kæde. Kæden indeholder tre dobbeltbindinger, den første sidder på det tredje kulstofatom fra omega-enden. ALA er en isomer af gammalinolensyre som er en omega-6-fedtsyre.

Ved reduktion af alfalinolensyre fås linolenylalkohol.

Ernæringskilder 

Frøolier er rige på alfalinolensyre, specielt frøene fra raps, soja, valnødder, hør, perilla og hamp.
Alfalinolensyre fås også fra grønne blades thylakoidmembraner (de membraner som er ansvarlige for fotosyntese).  Grønne planter, og dyr der spiser dem, er derfor ofte en god kilde til ALA.

Rolle i ernæring og sundhed 

Alfalinolensyre er en af de essentielle fedtsyrer, der kaldes omega-3-fedtsyrer, den er en nødvendig bestanddel af pattedyrs ernæring. De fleste frø og frøolier indeholder en større koncentration af omega-6-fedtsyren linolsyre, som også er en essentiel fedtsyre. Alfalinolensyre og linolsyre konkurrerer om pladser i cellemembranerne og har forskellig indflydelse på menneskets sundhed.

Der er fundet beviser for, at ALA har en gavnlig indflydelse mod hjerte-kar-sygdomme.
Men virkningsmekanismen er stadig ikke forstået: Kroppen omdanner ALA til fedtsyrerne eicosapentaensyre (EPA) og docosahexaensyre (DHA), og det er endnu ikke klart, om beskyttelsen mod arytmi skyldes ALA selv eller et af disse stofskifteprodukter. Nogle studier forbinder ALA med prostatakræft og macular degeneration,
således at af de der ikke fik ALA, var der 70% større risiko for at udvikle kræft. Forskning tyder også på, at ALA har en gavnlig indflydelse på hjernen, og beskytter mod iskæmi og epilepsi.

Linolensyre og transfedtsyrer 
Ved delvis hydrogenering danner alle umættede fedtsyrer transfedtsyrer. I USA er sojabønner den største kilde til madolier, og 40 % af sojaolien udsættes for en delvis hydrogenering.
ALA oxideres nemt, hvilket er en af grundene til, at sojaolie hydrogeneres. Forsøg på at mindske transfedtsyrer i kosten har ført til udvikling af sojabønner med et lavere indhold af linolensyrer. Disse bønner indeholder således en mere stabil olie, som ikke behøver så meget hydrogenering, og derfor har resulteret i et transfedtsyrefrit alternativ til f.eks. fritureolie.

Se også 
 Linolsyre
 Gammalinolensyre, γ-linolensyre
 Omega-3-fedtsyre
 Essentielt næringsstof

Referencer 

Fedtsyrer
Op med ho’det

"Op med ho'det" er en sang af den danske rapper og sanger Natasja.

Den udkom i 2006 og blev hurtigt et stort hit. Sangen er et One Drop reggae-nummer, skrevet sammen med den danske producer Saqib. Sangen er del af soundtracket til filmen Fidibus, som Saqib har lavet musik til.

Sange fra Danmark
Sange fra 2006
Almindelig guldregn

 
Almindelig Guldregn (Laburnum anagyroides) er en plante i slægten Guldregn i Ærteblomst-familien. Planten er meget giftig på grund af indholdet af alkaloidet cytisin. Problemet kan dog mindskes ved at foretrække krydsningen Laburnum x watereri, eventuelt i sorten 'Vossii', som kun danner få, modne bælge.

Beskrivelse 
Almindelig guldregn (Laburnum anagyroides) er et lille, løvfældende træ med en åben, uregelmæssig vækstform. Barken er først grågrøn og filthåret. Senere bliver den mørkt grågrøn eller olivengrøn. Gammel stammebark bliver nøddebrun og svagt furet. Knopperne er spredt stillede, tiltrykte og ægformede med silkeagtig behåring. Bladene er trekoblede med ovale, helrandede småblade. Oversiden er mørkegrøn, mens undersiden er grågrøn og fint håret. Blomstringen foregår i maj-juni, hvor man finder blomsterne samlet i hængende klaser. De enkelte blomster er formet som ærteblomster med varmt gule kronblade og grønne bægerblade. Frugterne er silkehårede, grønne bælge. Ved modenhed springer bælgene skrueformet op, og de brune frø spredes. Rodnettet består af en dybtgående pælerod med ret få siderødder. Almindelig guldregn har, som alle i ærteblomst-familien, samliv med knoldbakterier af slægten Rhizobium, hvad der skaffer planten rig adgang til biologisk brugbart kvælstof (N).

Alle dele af planten er giftige på grund af et højt indhold af stoffet cytisin. Det er dog størst i bælge og frø. Derfor kan forgiftningrisikoen nedsættes ved at foretrække planter af krydsningen Laburnum x watereri, der kun danner nogle få bælge. Dette gælder især sorten 'Vossii'.

Hjemsted 

Arten har sin naturlige udbredelse i Alperne og de sydeuropæiske bjerge. Her findes den i blandede løvskove. I naturparken Monte Penzola, der ligger ca. 50 km sydøst for Bologna, vokser træet på kalkholdig bund i et tørt klima sammen med bl.a. almindelig humlebøg, blodrød storkenæb, buskhestesko, dueskabiose, duneg, grenet edderkopurt, hvid diktam, mannaask, nikkende limurt, Peucedanum cervaria (en art af svovlrod), skarpbladet asparges, skovhullæbe, spartium, stedsegrøn rose, storfrugtet røn, vellugtende skovranke og vild krap

Galleri

Kildeangivelser

Eksterne henvisninger 
 Almindelig Guldregn på en tysk side om gifplanter
 Arne og Anna-Lena Anderberg: Den virtuella floran, Naturhistoriska riksmuseet 

Giftige planter
Gule blomster
Ørnereden (Aarhus)

Ørnereden er et udflugtssted i Marselisborgskovene syd for Aarhus. Stedet har måske sit navn efter et par rugende havørne, men de store rovfugle har for længst forladt stedet. Før århundredskiftet havde skovfoged Peder Rasmussen (Per Ras) her et lille skur, hvor han og hans kone skænkede vand på kande, når aarhusianerne pr. hestevogn drog på skovtur. Fra 1896 sejlede skovbådene til en anløbsbro nedenfor klinten. Den senere restaurant blev bygget i 1909, året for Landsudstillingen i Aarhus, men kunne først tages i brug i foråret 1910.

Arkitekt Eggert Achen havde holdt bygningen i en traditionel skovpavillionstil og som sådan fremstod den, indtil den nedbrændte natten mellem den 29. og 30. juni 1980. På stedet er der i dag en mindre kioskbygning samt bygninger til brug for Naturcenter Ørnereden.

Naturområder i Aarhus
Værtshuse og spisesteder i Aarhus
Amerikanske Tilstande

Amerikanske Tilstande – en rejse gennem drømmeland er titlen på en interview- og reportagebog om amerikansk kultur og identitet skrevet af journalisterne Andreas Fugl Thøgersen og Maj Juni (forlaget Aschehoug, 2004). Bogen indeholder interviews med forfatterne Ray Bradbury og Po Bronson, bluesmusikeren Chris Thomas King, den såkaldte coolhunter DeeDee Gordon, skuespiller Lauren Bacall og professor i økonomi, Richard Florida (manden bag ideen om Den kreative klasse – et udtryk han lancerede i sin bestsellerbog "The Rise Of The Creative Class: And How It's Transforming Work, Leisure, Community And Everyday Life" fra 2002). Richard Floridas ide om Den Kreative Klasse blev således for alvor introduceret i Danmark i Amerikanske Tilstande – en rejse gennem drømmeland. 

Andreas Fugl Thøgersens og Maj Junis bog fra 2004 skal ikke forveksles med den udgivelse som Henrik Fogh Rasmussen og tænketanken CEPOS stod bag tre år senere (i 2007), som de valgte at give samme titel (Amerikanske Tilstande).

Tilstande
Litteratur i 2004
Frøken Århus

Frøken Århus var en skønhedskonkurrence indstiftet af Århus Journalistforening i 1943.

Historie 
Århus Journalistforening arrangerede første gang i 1943 en konkurrence med det formål at kåre en sød og naturlig Aarhus-pige. Konkurrencen var en del af foreningens Rundskue-arrangement. For at kunne tilmelde sig skulle den unge pige have bopæl i Aarhus Kommune og være i alderen 16-25 år. En dommerkomité udvalgte derefter finalisterne. Den efterfølgende publikumsafstemning afgjorde, hvem der vandt titlen. Konkurrencen blev i 1988 genoplivet af Århus Stiftstidende i samarbejde med Tivoli Friheden og en række sponsorer fra byen.

Indehavere af titlen Frøken Århus 
 		       

Skønhedskonkurrencer
Underholdning i Aarhus
Etableret i 1943
Wolfgang Tiefensee

Wolfgang Tiefensee (født 4. januar 1955) er en tysk politiker fra SPD. Han var fra 2005 til 2009 "Bundesminister für Verkehr, Bau und Stadtentwicklung", på dansk svarende til trafikminister. Fra 1998 til 2005 var han overborgmester i Leipzig.

Den 29. juni 2007 blev han enig med den danske trafikminister Flemming Hansen om bygningen af Femernbroen.

Eksterne henvisninger 

 Officielle hjemmeside
 Biografi ved Forbundsdagen 

Ministre fra Tyskland
Medlemmer af Forbundsdagen
Borgmestre fra Tyskland
Politikere fra SPD
Commerzbank-Tower

Commerzbank-Tower er en 259 meter (med antenne 300 meter) høj skyskraber i Frankfurt am Main, der er hovedsæde for Commerzbank. Bygningen er tegnet af Norman Foster og opført 1994-1997. Det er Tysklands højeste bygning.

Skyskrabere i Tyskland
Etableret i 1997
Bygninger, konstruktioner og anlæg i Frankfurt am Main
Killers

Killers er det andet album fra heavy metalbandet Iron Maiden der blev udgivet d. 2. februar 1981 gennem EMI i England. Det var det første album med guitaristen Adrian Smith og det sidste med vokalist Paul Di'Anno som forlod bandet på grund af alkohol og kokainproblemer. Det var også den første udgivelse produceret af veteranproduceren Martin Birch der kom til at producere deres otte efterfølgende albums før han trak sig tilbage efter Fear of the Dark i 1992. 

Albummet indeholder to instrumentale numre og næsten udelukket skrevet af Steve Harris med kun en smule assistance fra resten af bandet. Alle sangene med undtagelse af "Murders in the Rue Morgue" og "Killers" var skrevet før udgivelsen af deres debutalbum. De kunne ikke få alle sangene på albummet og numrene blev genindspillet denne gang med guitarist Adrian Smith. En tidlig version af "Wrathchild" var med på Metal for Muthas opsamlingen.

Den amerikanske version af albummet udkom nogen måneder efter udgivelsen i England gennem Harvest Records/Capitol Records og efterfølgende gennem Sanctuary Records/Columbia Records. "Twilight Zone" blev føjet til albummet. 

Sangen "Murders in the Rue Morgue" er baseret på historien af samme navn af forfatteren Edgar Allan Poe. "Rue Morgue" er navnet på en fiktiv gade i Paris som på engelsk blev oversat til "Mortuary Street."

Sangen "Wrathchild" blev genindspillet på Iron Maidens hyldestalbum Numbers from the Beast med Di'anno som vokalist, Alex Skolnick som leadguitarist, Chris Traynor på rytmeguitar, Frank Bello på bas og John Tempesta som trommespiller. Et cover af sangen kan også findes på playstationspillet Guitar Hero Encore: Rocks the 80s.

Numre 
Alle sangene er af Steve Harris medmindre andet er noteret.

Original udgivelse i England 
 "The Ides of March" – 1:46
 "Wrathchild" – 2:54
 "Murders in the Rue Morgue" – 4:18
 "Another Life" – 3:22
 "Genghis Khan" – 3:06
 "Innocent Exile" – 3:53
 "Killers" (Di'Anno, Harris) – 5:01
 "Prodigal Son" – 6:11
 "Purgatory" – 3:20
 "Drifter" – 4:48

Original udgivelse i USA 
 "The Ides of March" – 1:45
 "Wrathchild" – 2:54
 "Murders in the Rue Morgue" – 4:19
 "Another Life" – 3:22
 "Genghis Khan" – 3:06
 "Innocent Exile" – 3:53
 "Killers" (Di'Anno, Harris) – 5:01
 "Twilight Zone" (Harris, Murray) – 2:34
 "Prodigal Son" – 6:11
 "Purgatory" – 3:21
 "Drifter" – 4:48

Kvalitetsforbedret genudgivelse 
 "The Ides of March" – 1:45
 "Wrathchild" – 2:54
 "Murders in the Rue Morgue" – 4:19
 "Another Life" – 3:22
 "Genghis Khan" – 3:06
 "Innocent Exile" – 3:53
 "Killers" (Di'Anno, Harris) – 5:01
 "Prodigal Son" – 6:11
 "Purgatory" – 3:21
 "Twilight Zone" (Harris, Murray) – 2:34
 "Drifter" – 4:48

Genudgivet bonuscd fra 1995 
 "Women in Uniform" (Skyhooks cover)
 "Invasion"
 "Phantom of the Opera (live)"
 "Running Free (live)" (Harris, Di'Anno)
 "Remember Tomorrow (live)" (Harris, Di'Anno)
 "Wrathchild (live)"
 "Killers (live)" (Harris, Di'Anno)
 "Innocent Exile (live)"

Musikere 
 Paul Di'Anno – Vokal
 Dave Murray – Guitar
 Adrian Smith – Guitar, bagvokal
 Steve Harris – Bas, bagvokal
 Clive Burr – Trommer

Album fra 1981
Iron Maiden-album
Adrian Smith

Adrian Frederick "H" Smith (født 27. februar 1957 i Hackney, England) er en guitarist, sangskriver og backing vocalist i heavy metalbandet Iron Maiden som han sluttede sig til i 1980. Han var således ikke med på bandets første album, Iron Maiden, men optrådte for første gang på albummet Killers som blev udgivet i 1981. I 1990 forhold han Iron Maiden, hvorefter guitaristen Janick Gers erstattede ham fra og med albummet No Prayer For The Dying til Virtual XI (1996). Adrian Smith spillede på nogle af Bruce Dickinsons soloalbum i 90'erne, og han kan blandt andet ses i musikvideoen til Dickinsons sang "Man of Sorrows" fra 1997. I 1999 vendte Adrian Smith og Dickinson tilbage til Iron Maiden, hvorefter de begge optrådte på albummet Brave New World (2000) efter 7-9 års pause fra bandet.   

Adrian Smiths sidste albumoptræden med Iron Maiden inden adskillelsen var på albummet Seventh Son of a Seventh Son (1988), mens Bruce Dickinsons sidste optræden inden han forlod bandet for at fokusere på sin solokarriere, var på albummet Fear of the Dark fra 1992.

I 1999 bekendtgjorde Iron Maiden genforeningen med den tidligere sanger Bruce Dickinson og tidligere guitarist Adrian Smith. Janick Gers fortsatte også i bandet, så Iron Maiden nu havde tre guitarister – noget som er temmelig usædvanligt for bands.

Diskografi 
 Killers (1981)
 The Number of the Beast (1982)
 Piece of Mind (1983)
 Powerslave (1984)
 Live After Death (1985)
 Somewhere in Time (1986)
 Seventh Son of a Seventh Son (1988)
 Brave New World (2000)
 Rock in Rio (2002)
 Dance of Death (2003)
 Death on the Road (2005)
 A Matter of Life and Death (2006)
 The Final Frontier (2010)
 The Book of Souls (2015)

 Psycho Motel 
 State of Mind (1996)
 Welcome to the World'' (1997)

Eksterne henvisninger 

 
 

Musikere fra England
Guitarister fra Storbritannien
Martin Birch

Martin Birch (født 27. december 1948, død 9. august 2020) var en britisk musikproducer som er kendt for at have produceret albums for bands som Deep Purple, Rainbow, Black Sabbath, Iron Maiden, Whitesnake og Blue Öyster Cult. Han trak sig tilbage efter arbejdet med Iron Maidens Fear of the Dark-album. Sangen "Hard Lovin' Man" fra Deep Purple-albummet In Rock er dedikeret til ham.

Referencer

Eksterne henvisninger 
 

Musikindustri
Tour of the Tormentors

Tour of the Tormentors var navnet på den britiske sanger og sangskriver Morrisseys tourné fra d. 13 marts 2006 til d. 3 februar 2007. På tournéen optrådte Morrissey på Roskilde Festivalen; det var fjerde gang han spillede i Danmark.

Turnéoversigt 
 Tour Of The Tormentors 2006-2007 
 American warm-up dates [13-16 March]
 Europæisk del [d. 1-16 april] 
 Britisk del [d. 18 april – 28 maj]
 Festival datoer [d. 2 juni – 25 august]
 Mexico/Chicago/Europa [d. 14 nov. – 23 dec.]
 Pasadena, USA [d. 1-3 feb. 2007]

Turnéer
Kitzsteinhorn

Kitzsteinhorn er et bjerg beliggende i Hohe Tauern i Alperne. Bjerget er en gletsjer, hvorpå det er muligt at stå på ski. Sammen med Schmittenhöhe og Maiskogel danner Kitzsteinhorn, Europa Sport Region. Området er ideelt til skisport om vinteren, og vandreture om sommeren. Kitzsteinhorn ligger ved den hyggelige by Kaprun. Fra byen går der gondol-lifte op på bjerget. Den første skilift blev åbnet i 1965, og lige siden har det været muligt at komme hurtigt op på bjerget. I 1974 åbnede man et tog der skulle køre fra dalen og op til bjerget, igennem en tunnel på 3,1 km.

Ulykkerne 
I 2000 var der brand i toget der skulle køre passagererne til toppen. Årsagen til branden var et sammentræf af flere uheldige begivenheder. Dels var en slange til bremsesystemets hydraulikolie utæt, således at olie dryppede ud på paneler og gulv. Dels satte en ventilator i kabinens varmeapparat sig fast, således at der opstod en overophedning af varmeapparatets glødetråde, med kraftig temperaturøgning til følge. Den høje temperatur fik hydraulikolien til at selvantænde.
Ulykken skete midt i den lille tunnel. Af sikkerhedshensyn(!) kunne dørene kun åbnes udefra, hvilket besværliggjorde passagerernes rømning af kabinen, så der kom kun 8 overlevende ud af toget, de øvrige 155 mennesker omkom.
Siden er toget blevet erstattet af endnu en gondol-lift.

Den dag i dag (2011) står det gamle skinnelegeme fra basestationen og op til indgangen i bjerget stadig. Som et uhyggeligt minde om katastrofen.
Endvidere er der rejst et mindesmærke oppe på gletsjeren Kitzsteinhorn

Samme år døde 12 personer i en tragisk lavine på bjerget.

Henvisninger 
 Kitzsteinhorns hjemmeside
 Europa Sport Regions hjemmeside 

Bjerge i Østrig
Vintersportssteder i Østrig